Fernán Caballero
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1800-tallet
Fernán Caballero var pseudonymet for Cecilia Böhl de Faber, som regnes som skaperen av den moderne spanske romanen.
Faren hennes var svært begeistret for de tyske romantikerne, og Cecilia fikk på den måten tidlig sansen for nasjonalromantiske idealer. Mellom 1822 og 1835 samlet hun stoff og skrev flere av sine fortellinger og romaner. Mot slutten av romantikken ble det stadig vanligere med kvinnelige forfattere, men disse mistet mye av sin popularitet med inntoget av realismen - med mennenes "overlegne" intellekt. For å unngå å bli nedvurdert begynte hun derfor å skrive under pseudonymet Fernán Caballero.Hennes første publiserte verk, fortellingen La madre (Moren), ble utgitt i 1835, men det meste ble utgitt mellom 1840 og 1857. Hun skrev fargerike folkelivsskildringer fra Andalucía, blant annet La gaviota (1849, Måken), som gjorde henne berømt og svært populær i Spania. La familia de Alvareda (Familien fra Alvareda) ble også utgitt i 1849.Böhl de Fabers romaner er sterkt preget av hennes religiøse oppvekst og er til tider svært moraliserende. Les mer i Store norske leksikon Spanias litteratur Spanias historie Eksterne lenker Caballero i Real Academia de la Historia (spansk)  Caballero i Biografías y Vidas (spansk)  Caballero i Cervantes-biblioteket (spansk)